ຊາວສະເປນຫຼາຍໝື່ນຄົນ ພາກັນເດີນຂະບວນ ສະໜັບສະໜຸນ ພັກ ໂປເດໂມສ 
ພັກ Podemos ທີ່ອຽງຊ້າຍນັ້ນ ໄດ້ໂຜ່ໂຕຂຶ້ນມາ ພຽງເມື່ອນຶ່ງປີກ່ອນ ແຕ່ກໍພ້ອມແລ້ວ ທີ່ສັ່ນສະເທືອນ ລະບົບສອງພັກການເມືອງ ຂອງປະເທດ.
ສ່ວນຢູ່ທີ່ປະເທດສະເປນນັ້ນ ປະຊາຊົນຫຼາຍໝື່ນຄົນໄດ້ພາກັນ ເດີນຂະບວນໄປຕາມຖະໜົນສາຍຕ່າງໆໃນນະຄອນຫຼວງ Madrid ໃນວັນເສົາວານນີ້ ໃນການສະແດງອອກເຖິງການສະ ໜັບສະໜຸນຄັ້ງໃຫຍ່ທີ່ສຸດ ຕໍ່ພັກ Podemos ພັກການເມືອງ ໃໝ່ທີ່ຄັດຄ້ານຕໍ່ໂຄງການປະຢັດມັດທະຍັດດ້ານເສດຖະກິດ ແລະໄດ້ຖືກສົມທຽບໃສ່ ພັກ Syriza ຂອງລັດຖະບານ Gree ce ຊຸດໃໝ່ນັ້ນ ພວກເດີນຂະບວນພາກັນຮ້ອງຄຳຂວັນວ່າ  ໃນຂະນະທີ່ພວກເຂົາເຈົ້າ ພາກັນເດີນຂະບວນໄປຮວມກັນຢູ່ຈະຕຸລັດ Puerta del Sol ໃນໃຈກາງເມືອງ ຫຼາຍຄົນພາກັນໂບກທຸງ Greece ແລະປ້າຍຕ່າງໆທີ່ອ່ານວ່າ Podemos ຊຶ່ງໝາຍຄວາມວ່າ  ໄດ້ໂຜ່ຂຶ້ນມາພຽງເມື່ອນຶ່ງປີຜ່ານມາ ແຕ່ກໍພ້ອມແລ້ວທີ່ສັ່ນສະເທືອນລະບົບສອງພັກການເມືອງ ທີ່ມີມາແຕ່ໃດໆຂອງປະເທດນັ້ນ ໃນເດືອນພຶດສະພາປີຜ່ານມານີ້ ພັກດັ່ງກ່າວ ໄດ້ສ້າງຄວາມຕື່ນຕົກໃຈຢ່າງໃຫຍ່ ຫລັງຈາກໄດ້ຊະນະ 5 ບ່ອນນັ່ງໃນການເລືອກຕັ້ງ ໃນລັດຖະສະພາຢູໂຣບ ການຢັ່ງຫາງສຽງປະຊາຊົນ ສະແດງໃຫ້ເຫັນວ່າ ພັກດັ້ງກ່າວອາດສາ ມາດຄ້ວາເອົາ ບ່ອນນັ່ງໄປຫລາຍທີ່ສຸດໄດ້ ໃນການເລືອກຕັ້ງທົ່ວໄປຂອງສະເປນໃນທ້າຍປີນີ້ ພາຍໃຕ້ການນຳພາຂອງທ່ານ Pablo Iglesias ອາຈອນສອນວິຊາລັດຖະສາດການ ເມືອງ ໄວ 36 ປີນັ້ນ ພັກ Podemos ມີເປົ້າໝາຍທີ່ ຈະເອົາແບບຢ່າງຄວາມສຳເລັດ ຂອງພັກ Syriza ໃນການເລືອກຕັ້ງທີ່ Greece ເມື່ອວັນອາທິດແລ້ວນີ້ ສະເປນແລະກຣີສ ຕ່າງກໍໄດ້ຮັບຄວາມເສຍຫາຍຈາກວິກິດການດ້ານເສດຖະກິດຢ່າງ ໜັກ ຊຶ່ງຍັງຜົນເຮັດໃຫ້ການຫວ່າງງານ ຢູ່ໃນອັດຕາ ສູງຢ່າງໃຫຍ່ ແລະຕ້ອງໄດ້ຕັດຄ່າ ໃຊ້ຈ່າຍຂອງລັດຖະບານລົງ ຂ່າວນອງນັນເລື້ອງຄວາມເປື່ອຍເຍື່ອຍດ້ານການເມືອງ ຢ່າງຫຼວງຫຼາຍ ແຮ່ງສ້າງຄວາມໂກດແຄ້ນແກ່ປະຊາຊົນຕື່ມຂຶ້ນ ປະຊາຊົນສະເປນພາກັນເຫຼືອອົກເຫຼືອໃຈນຳການສໍ້ລາດບັງຫຼວງ ແລະນຳພວກຊົນຊັ້ນ ສູງ ໄດ້ພາກັນເຂົ້າໄປຫາພັກ Podemos ແລະສານແຫ່ງການປ່ຽນແປງຂອງພັກດັ່ງກ່າວ